kardosdrur/scandi-wiki huggingface dataset:
Vester Halne

Vester Halne er en landsby i det sydlige Vendsyssel med 89 indbyggere (2008) . Vester Halne er beliggende en kilometer vest for Vadum centrum og 11 kilometer nord for Aalborg centrum. Landsbyen betragtes som sammenvokset med Vadum, da den fysiske afstand er under 200 meter. Landsbyen hører under Aalborg Kommune og er beliggende i Vadum Sogn. 

Vester Halne har en åben grøn landsbystruktur med et langstrakt forløb langs kanten af en flad svagt hævet bakkeø. Bebyggelsen ligger på kanten af bakkeøen med udsigt over markerne.

Referencer 

Lokaliteter i Aalborg Kommune
Vadum
Milbakken

Milbakken er en landsby i det sydlige Vendsyssel med 72 indbyggere (2008). Milbakken er beliggende fire kilometer vest for Sulsted, fire kilomter nord for Nørre Halne og 18 kilometer nord for Aalborg centrum. Landsbyen hører under Aalborg Kommune og er beliggende i Ajstrup Sogn.
Milbakkens struktur er opstået som en koncentration af ensartede husmandsbrug langs landevejen. Strukturen med de mange ensartede husmandsparceller adskilt af levende hegn er stadig bevaret trods nyere tilbygninger.

Referencer 

Lokaliteter i Aalborg Kommune
Vejlen (Aalborg Kommune)

Vejlen er en landsby i det sydlige Vendsyssel med 53 indbyggere (2008). Vejlen er beliggende to kilometer vest for Vadum og 12 kilometer nord for Aalborg centrum. Landsbyen hører under Aalborg Kommune og er beliggende i Vadum Sogn.
Vejlen er en samling huse opstået, hvor den nu nedlagte del af Thisted Landevej krydsede Vester Halnevej. Vejlen ligger umiddelbart op ad Thisted Landevej og Aalborg Lufthavns militære anlæg.

Referencer 

Lokaliteter i Aalborg Kommune
Vadum
Houmt Souk

Houmt Souk er den største by på øen Djerba i Tunesien. Byen med ca. 45.000 indbyggere er beliggende på en slette på den nordlige kyst af Djerba ca. 20 km. fra Ajim og ca. 22 km. fra El Kantara.

Byens marked Souk er et populært turistmål. 

Houmt Souk har udviklet sig ud fra den romerske by Gerba (eller Girba), hvor de to romerske kejsere, Trebonianus Gallus og hans søn Volusianus, blev født.

Eksterne henvisninger 

Byer i Tunesien
Torpet (Aalborg Kommune)

Torpet er en landsby i det sydlige Vendsyssel med 34 indbyggere (2008). Torpet er beliggende to kilometer øst for Vadum og ni kilometer nord for Aalborg centrum. Landsbyen hører under Aalborg Kommune og er beliggende i Vadum Sogn.
Torpet har et karakteristisk træk med naturkarakter, bevaringsværdig bebyggelse og Vadum Kirke som et særkende for området.

Referencer 

Lokaliteter i Aalborg Kommune
Vadum
Plat

Plat var en dansk komikertrio, dannet i 1981, bestående af Michael Carøe, Peter Kær og Mads Keiser. Skolekammerater fra Mørdrupskolen og Rungsted Statsskole. Plat optrådte flere år fast på Strøget i København.

Historie

Shows 
 Storkespringvandsrevyen, Strøget, 1984
 Flisefestival, Strøget, 1985
 Sca-du-bae på Dækket, Bådteatret 1987
 Sca-du-bae i Lasten, Bådteatret 1988
 Sca-du-bae i Orkestergraven Det Kongelige Teater 1989
 Plat på Slukefter, Slukefter 1990
 Plat i Kridthuset, Kridthuset, 1991
 Plat på ABC, ABC Teatret, 1993
 Plat på Bellevue, Bellevue Teatret, 1996 
 De Hemmelige Shows, Comedy Zoo og Kong P, 2006

Udgivelser 
 PLAT, LP, udgivet på Genlyd, 1986
 Svedsken på Disken, CD, udgivet på Tuba, 1990
 Plat Show, VHS, 1996

TV 
 Plat på Slukefter, tv-shows, TV2, 1990
 Plat i Kridthuset, tv-shows, TV2, 1991
 Plat på Bellevue, DR, 1996

Noter 

Komikere fra Danmark
Grupper
Gothard Albert Braem

Gothard Albert Braem (født 11. februar 1710 i Tapdrup, død 17. januar 1788 i København) var overpræsident i København.

Braem var søn af konferensråd, præsident i København Christian Braem, blev 1734 kancelliråd, 1737 assessor i Kammerkollegiet, 1739 justitsråd, 1742 etatsråd, 1753 deputeret i Landetatens Generalkommissariat, 1754 konferensråd, o. 1756 assessor i Højesteret, 1766 deputeret i Det høje Krigsråd og 1767 i Generalitets- og Kommissariatskollegiet, 1769 Ridder af Dannebrog.

Efter revolutionen 17. januar 1772 blev han overpræsident i København, som det synes til belønning, fordi han anonymt havde tilskrevet grev Enevold Brandt et par breve, som fandtes hos denne efter hans fængsling, og hvori han opfordrede ham til at styrte Struensee. Disse breve, der vidnede om deres forfatters iver for kongehuset, udkom senere i trykken. Braem, der 1774 var blevet gehejmeråd, døde 17. januar 1788.

Han blev 1741 gift med Johanne Marie Kiærskjold (1717-1750), datter af justitsråd Frederik Kiærskiold til Børglum Kloster. Braem ejede herregården Baggesvogn i Vendsyssel. Han skildres som en godgørende og meget ærlig mand, men tillige som en bulderbasse og en fråser, hvorom hans udseende bar vidnesbyrd; han siges at have "opspist sin Herregaard i Kyllingefrikassé, som skal have været hans kjæreste Spise".

Han er begravet i Helligåndskirkens kor.

Kilder 
 P. Brock, "Braem, Gotthardt Albert", i: C.F. Bricka (red.), Dansk Biografisk Lexikon, København: Gyldendal 1887-1905.
 Danmarks Adels Aarbog 1888, s. 94. Findes online på archive.org
 Personalhistorisk Tidsskrift, 2. række, II, 130 f.

Godsejere fra Danmark
Overpræsidenter i København
Danskere i 1700-tallet
Højesteretsdommere fra Danmark
Gothard Albert
Riddere af Dannebrog (1671-1808)
Personer i Dansk Biografisk Leksikon
Kollegiedeputerede fra Danmark
Gehejmeråder fra Danmark
Lægtesøger

En lægtesøger er et apparat, der bruges til at finde skjulte lægter af træ eller metal i vægge. Ofte er formålet at der skal bores i væggen og man vil derfor gerne vide hvor man skal bore, men det kan man i mange tilfælde ikke vide ved at undersøge væggen udefra.

En lægtesøger bruger forskellige teknikker til at detektere hhv. lægter af træ og lægter af metal. Den mest udbredte tilgang er, at lægter af metal detekteres med en indbygget metaldetektor. Lægter af træ detekteres via ændringen i den dielektriske konstant.

Der findes også højtavancerede lægtesøgere med radar, men de er dog ikke almindelige og bruges mest til højtspecialiserede opgaver.

En lægtesøger med metaldetektor finder ikke udelukkende lægter, men også f.eks. skjulte søm, armeringsjern og vandrør af metal.

En lægtesøger er ofte også kombineret med en berøringsløs polsøger (spændingsdetektor), så den kan advare mod skjulte elinstallationer, men dog kun hvis der er spænding på, ellers vil de blot fremgå som metal hvis de er kraftige nok og/eller tætte nok på overfladen til at give udslag som metal.

Måleinstrumenter
Dioptri

Dioptri er et mål for lysets samling eller spredning. 

Måleenheden er 1/meter. En linse, der samler parallelt lys efter 1 meter og altså har brændvidden f = 1 m, siges at have en dioptri på 1/(1 m) = 1 dioptri. Er brændvidden f = 2 m, har linsen en styrke på 1/(2 m) = 0,5 dioptri. En linse, der spreder lys, så brændpunktet må siges at ligge 1 meter *før* linsen, har dioptrien -1.

Prismer, som jo afbøjer lyset, kan også måles i dioptri. Et prisme har dioptrien 1, hvis det forskyder billedet 1 cm på 1 m afstand.

Lys
Optik
Sol-tracker

En sol-tracker er en generisk term anvendt til at beskrive enheder som orienterer forskellige payloads mod solen. Payloads kan være solcellepaneler, solvarmepaneler, reflektorer, linser eller andre optiske enheder.

Standard solcelle trackers anvendes for at minimere vinklen mellem indstrålingsvinklen og normalen til solpanelet. Dette øger mængden af energi som produceres i forhold til et fast monteret solpanel. I standard solcelleanvendelser estimeres det at sol-trackers anvendes i mindst 85% af kommercielle installationer større end 1MW fra 2009 til 2012.

Sol-tracker typer 
Sol-trackers kan grupperes i klasser efter antallet og orienteringen af sol-trackerens akser. Sammenlignet med fast montering, øger en enkelt-akse sol-tracker årligt output med omkring 30% – og en 2-akse sol-tracker med yderligere 6%.

Fastmonterede paneler orienteres såvidt muligt med fladen mod syd, skråtstillet med cirka 30 graders hældning i forhold til vandret i Danmark, for at få mest muligt solenergi ved mid-dag. For større panelrækker monteres rækken derfor på en øst-vest retning. 

Enkelt-aksede panelrækker på sol-trackers monteres på nord-syd retning, så panelerne vender mod øst om morgenen, og mod vest om aftenen. Derved kan de årligt producere hvad der svarer til 1.250 timers strøm ved fuld effekt i Danmark.

Drevtyper 
Sol-trackere fås i aktive og passive typer. Aktive anvender tilført energi til orienteringen – passive anvender f.eks. en eller anden mekanisk transducereffekt som f.eks. bruger masket sollys til orientering ved at anvende mere eller mindre opvarmet bimetal.

Nogle sol-trackere baserer deres orientering efter solen via et ur og kaldes kronologiske sol-trackere. Ulempen er at disse ikke nødvendigvis er optimale. Fordelen er at de lettere at lave og sandsynligvis bruger mindre energi.

Kilder/referencer

Eksterne henvisninger 

 Solar Mount Placement 
 How to build a Solar Tracker 
 The electronics and logic that run a Solar Tracker 
 Bio-logic Solar Tracker

Fotovoltaiske celler
Solenergi
Christian Braem

Christian Braem (født 6. april 1683 på Giesegård, død 19. august 1752 i Viborg) var præsident i København.

Braem var en søn af overkrigskommissær Gothard Braem (1649-1702), blev 1712 landsdommer i Nørrejylland, 1720 justitsråd, 1726 etatsråd og justitiarius i Højesteret, adledes 1731, blev 1736 præsident i København, 1737 kommitteret i Indkvarteringskommissionen og medlem af Sundhedskommissionen, 1743 konferensråd, entledigedes på grund af svækket helbred 1747 "i høj kongl. Naade" og døde 19. august 1752 i Viborg.

Ifølge S. Vedel, Højesterets Historie, s. 217 ff., viste han sig i sin stilling som justitiarius som en meget energisk mand, der ikke tålte noget brud på disciplinen fra assessorernes side; desuden hævdede han med frimodighed den principielle nødvendighed af højesteretsdommenes uantastelighed over for den enevældige konges magtfuldkommenhed.

Han var 3 gange gift, 1. gang (28. oktober 1707) med Edel Elisabeth Gyldensparre, død 1717; 2. gang (1723) med Charlotte Amalie Span, der var enke efter justitsråd Hans August Pagelsen og døde 1729; 3. gang (18. juli 1749) med Caspare Hermine Witt (12. december 1723 – 9. januar i Aalborg). Hans anden hustru bragte ham herregården Nørtorp ved Thisted, som han imidlertid afhændede 1749.

Han er begravet i Asmild Kirke. Han var fader til Gothard Albert Braem.

Kilder 
 Georg Kringelbach, "Braem, Christian", i: C.F. Bricka (red.), Dansk Biografisk Lexikon, København: Gyldendal 1887-1905.
 Danmarks Adels Aarbog 1888, s. 93 f.

Christian
Højesteretspræsidenter fra Danmark
Landsdommere fra Danmark
Danskere i 1700-tallet
Godsejere fra Danmark
Overpræsidenter i København
Personer i Dansk Biografisk Leksikon
Konferensråder fra Danmark
Edward Furlong

Edward Furlong (født Edward Walter Furlong den 2. august 1977 i Glendale i Californien, USA) er en amerikansk skuespiller, bedst kendt for rollen som den unge John Connor i Terminator 2: Dommedag.

Karriere 
Furlong voksede op med sin mor indtil 14-års alderen, hvor han voksede op med sin morbror. Furlong startede sin filmkarriere John Connor i Terminator 2: Dommedag, en rolle han modtog en MTV Movie Award for, for bedste gennembrud, og en Saturn Award for bedste unge skuespiller. Han blev opdaget til rollen af en caster for filmen, da Furlong var på Boys and Girls Club i Pasadena i Californien.

De næste filmroller han fik, havde kun moderat sucsess, selv om han spillee sammen med skuespillere som Meryl Streep og Liam Neeson i Before and After, Tim Roth i Little Odessa og en del andre. I 1998 havde han sin næste vigtige rolle, da han medvirkede i American History X sammen med Edward Norton.

Han skulle også gentage sin rolle som John Connor i Terminator 3: Rise of the Machines, men kunne ikke medvirke på grund af retslige problemer grundet hans misbrug af alkohol og narkotika. I dag påstår han at dette er en af de ting han angrer mest, fordi han føler at han skuffede mange af Terminator-seriens fans, som syntes godt om hans optrædnen i Terminator 2, og ønskede at han skulle komme tilbage i Terminator 3.

Hans sidste rolle er i direkte-til-video-lanceringen The Crow: Wicked Prayer, hvor han spiller sammen med David Boreanaz, Tara Reid, Dennis Hopper og Macy Gray.

I 1993 var han med i Aerosmiths musikvideo til «Living on the Edge».

Udover skuespillet har han udgivet et album i Japan.

Privatliv 
Furlong har blandt andet haft forhold med Jacqueline Domac. Natasha Lyonne og Paris Hilton. Han var gift med skuespilleren Rachael Bella fra 2006 til 2009 og de har en dreng, Ethan, sammen. Furlong er aktiv i dyrebevægelsen.

Filmografi

Referencer

Eksterne henvisninger 

 
 Edward Furlong  officielle hjemmeside 
 Eddie Furlong Zone 

Skuespillere fra Californien
Personer fra Californien
Indiansk-amerikanere
L.V. Jensen

Laurids V. Jensen (7. juni 1884 i København – 16. november 1944 i Esbjerg) var en dansk journalist, der var chefredaktør for Esbjergbladet fra 1931 til sin død. Han blev myrdet af Petergruppen under Besættelsen.

L.V. Jensen kom til Esbjerg i 1905 for at arbejde som journalist ved den konservative avis, som dengang hed Esbjergposten. Efter seks år opnåede han forfremmelse til medredaktør. En periode arbejdede han desuden som redaktør af bladet Tiderne, og i 1931 overtog han redaktørposten på Esbjergbladet, som blev det sidste navn på den konservative lokalavis. Jensen opnåede bred anerkendelse og respekt, både fra offentligheden, fra kolleger og fra abonnenterne.

Han var en kendt skikkelse i Esbjergs byliv, bl.a. som formand for Sønderjysk Forenings Esbjerg afdeling og for Den personlige Friheds Værn. Han var også formand for Esbjerg Journalistforening.

L.V. Jensen var ikke med i modstandskampen, men blev i kraft af sin offentlige person udpeget som mål for clearingmord af SS-lederen Otto Bovensiepen. Mordet blev udført 13. november af Petergruppen, der skød Jensen ned bagfra i trappeopgangen til hans bopæl, Kongensgade 3. Det skete kl. 18.40, da han var på vej hjem fra redaktionen. Han blev skudt i hovedet.

Redaktør Jensen blev straks kørt på Esbjerg Sygehus, hvor han gennemgik en hjerneoperation. Tirsdag formiddag kl. 11.00, altså ca. 3/4 døgn efter skuddene var faldet, udtalte overlæge Svenningsen fra hospitalet, at redaktørens tilstand var meget alvorlig. Kuglen var gået tværs gennem hovedet og havde skabt en stor blødning inde i hjernen. Man havde gennemført en trepanation, og en overgang var der fremgang at spore. Hans tilstand blev imidlertid forværret, og L.V. Jensen døde 16. november 1944 og blev begravet 19. november 1944.

Efter befrielsen lod Esbjerg Byråd opsætte en mindeplade over redaktør L.V. Jensen ved indgangen til hans gadedør, Kongensgade 3. Desuden blev en vej opkaldt efter ham.

Kilder 
 Esbjerg Byhistoriske Arkiv

Chefredaktører fra Danmark
Personer fra København
Personer fra Esbjerg
Ofre for clearingmord under Besættelsen
Poul H. Bentzen

Poul Hans Bentzen (23. februar 1890 i København – 25. marts 1945 i Esbjerg) var en dansk sognepræst.

Han var søn af smed Lauritz Bentzen og hustru Vilhelmine født Nordquist og blev i 1907 student fra Østre Borgerdydskole i København. Han dimitteredes som cand.theol. i juni 1914 og fik derefter ansættelse ved Vor Frelsers Kirke i Aalborg. Bentzen var fra 1918 sognepræst i Horne-Asdal Sogne og fra 1921 i Høve-Flakkebjerg Sogne.

Bentzen var præst ved Zions Kirke i Esbjerg fra 1929 indtil marts 1945, hvor han blev skudt af tyske håndlangere fra Petergruppen som hævn for en begravelsestale, han havde holdt over en ung modstandsmand, Børge Puggaard Thomsen. Pastor Bentzen var knyttet til Indre Mission, og også i andre prædikener havde han talt besættelsesmagten imod.

Efter en samtale med lederen af Gestapo i Esbjerg tog to af Petergruppens medlemmer ud til Poul Bentzens bopæl. De to mordere slog en rude ind i entrédøren, lukkede døren op og gik ind i soveværelset, hvor de affyrede en maskinpistolsalve mod den sovende pastor Bentzen. Han blev begravet med deltagelse af hele byen, og en vej i Esbjerg, Bentzens Allé, er opkaldt efter ham. Der er også opsat en mindetavle.

Bentzen blev gift 23. august 1921 med Johanne Cathrine Thomsen, født Gaardbo (10. oktober 1895 i Hirtshals - ?).

Kilder 
 
 Historisk Atlas
 Esbjerg Byhistoriske Arkiv

Modstandsfolk fra Danmark
Ofre for clearingmord under Besættelsen
Personer fra Esbjerg
Præster fra Danmark
Personer fra København
Studenter fra Østre Borgerdyd Gymnasium
Norsk Front

Norsk Front (forkortet NF) var et norsk, nationalistisk politisk parti. Det blev dannet i 1975 af unge nynazister, nationalister og antikommunister fra forskellige små grupperinger, heriblandt Nasjonal Ungdomsfylking (NUF) som opstod i 1960'erne, og med støtte fra tidligere medlemmer af Nasjonal Samling organiseret i Institutt for Norsk Okkupasjonshistorie. Partiet blev ledet af føreren Erik Blücher og havde omkring 1400 medlemmer og tilsvarende mange tilhængere. Norsk Front blev nedlagt i 1979 efter at en aktivist sprængte to bomber mod demonstranter i Faglig 1.maifronts tog i Oslo.

Norsk Front blev efterfulgt af Nasjonalt Folkeparti i 1980, hvor flere af lederne senere fik fængselsstraffe. Nasjonalt Folkeparti blev opløst i 1991.

Se også 
 Nynazisme
 Nasjonalt Folkeparti
 Hvit Valgallianse
 Stopp Innvandringen

Eksterne henvisninger 
 Omtale i det venstreorienterede Paxleksikon fra 1976-1983

Nynazistiske politiske partier
Tidligere politiske partier i Norge
Etableret i 1975
Ophørt i 1979
Højreekstremisme
Erik Blücher

Erik Blücher eller Tor Erik Nilsen (født 1953 i Moss) er en norsk politisk, højreekstrem aktivist. Blücher har selv udtalt at han ikke er nazist, men "national revolutionær". Han bliver af mange betragtet som nynazist. 

I 1975 etablerede Blücher det nynazistiske parti Norsk Front på grundlag af Nasjonal Ungdomsfylking (NUF), hvor han selv var "fører". Partiet skiftede navn til Nasjonalt Folkeparti i 1980. I 1983 bosatte Blücher sig i Helsingborg i Sverige og skiftede navn til Erik Nilsen. Han spiller i dag en betydelig rolle i det nynazistiske netværk i Skandinavien og Tyskland, blandt andet gennem at sprede voldsforherligende, racistisk propaganda og gennem det svenske pladeselskab Ragnarock, som udgiver "hvid magt"-musik, også i USA, England, Østrig og Finland.

Erik Blücher har været regnet som en ideologisk leder for den skandinaviske afdeling af det nynazistiske netværk Blood & Honour. Han har skrevet artikler og været aktiv på deres hjemmesider under pseudonymene "Max Hammer" og "Erik Bloodaxe". Han holder desuden taler på ved møder.

Referencer

Eksterne henvisninger
 NRK om Erik Blücher 
 Om Norsk Front i NorgesLexi 
 Om Erik Blücher og Holmliadrapet 2001 
 VG om Erik Blücher og Blood & Honour i Sverige 2001

Aktivister fra Norge
Politikere fra Norge
Højreekstremister
Børge Puggaard Thomsen

Børge Puggaard Thomsen (15. november 1921 – 17. marts 1945 i Esbjerg) var en dansk frihedskæmper.

Thomsen var chauffør og deltog i modstandsbevægelsen i Esbjerg og med i en gruppe, der den 17. marts 1945 skød en formodet stikker i Stormgade. Stikkeren blev hårdt såret, men et par unge piger henledte
tyske soldaters opmærksomhed på Thomsen, som flygtede, men blev ramt af skud og faldt om i Skolegade ved hjørnet til Stormgade. Han fik lov at ligge længe, før en ambulance kom, og da var han død. Stikkeren døde få dage senere. Ud for Skolegade 82 er der opsat en mindetavle for Børge Puggaard Thomsen.

Præsten Poul H. Bentzen holdt i Zions Kirke ligtalen over den unge sabotør og hans prædiken var stærkt anti-tysk. Det kostede nogle dage senere Bentzen livet, da han blev myrdet af Petergruppen.

Kilder 
 Opslag i Modstandsdatabasen
 I frihedskæmpernes fodspor (PDF)

Modstandsfolk fra Danmark
Personer fra Esbjerg
Personer fra Danmark myrdet af Nazi-Tyskland
Børge
Policarpa Salavarrieta

Policarpa Salavarrieta, også kaldet La Pola (ca. 1791 i Guaduas – 14. november 1817 i Santa Fe de Bogota) var en colombiansk syerske. Hun blev henrettet i 1817.

Hun kan i dag ses på den colombianske 10.000-pesos seddel.

Eksterne henvisninger 

Revolutionære
Personer fra Colombia
Henrettede personer
Emil Lindskov Knudsen

Emil Lindskov Knudsen (2. februar 1919 – 3. maj 1945 i Esbjerg) var en dansk frihedskæmper.

Emil Lindskov Knudsen var arbejdsmand på Esbjerg Eksportflødefabrik og aktiv i modstandsbevægelsen i Esbjerg. Han blev dræbt den 3. maj 1945, umiddelbart inden Befrielsen. Formentlig under en våbentransport blev han på hjørnet af Gormsgade og Stormgade råbt an af det tyske feltgendarmeri, og da han ikke standsede, blev han skudt ned og dræbt.

Der er opsat en mindeplade på huset Stormgade 87 til minde om Emil Lindskov Knudsen.

Kilder 
 Opslag i Modstandsdatabasen
 

Modstandsfolk fra Danmark
Personer fra Esbjerg
Personer fra Danmark myrdet af Nazi-Tyskland
Rudolf Hansen (modstandsmand)

Hans Nelius Ebbe Rudolf Hansen (født 1. august 1890 i Eskilstrup, død 12. april 1945 i KZ Neuengamme) var en dansk bankdirektør og modstandsmand.

Rudolf Hansen var direktør i Den danske Landmandsbanks Esbjergafdeling 1930-1945. Hansen støttede modstandsbevægelsen økonomisk og husede illegalt en militær rådgiver for modstandsbevægelsen, kaptajnløjtnant Gabriel Jensen, som Gestapo arresterede hos Rudolf Hansen 5. oktober 1944. 

Hansen blev i oktober 1944 deporteret til Frøslevlejren og derfra i januar 1945 videre til KZ-lejren Neuengamme, hvor han døde efter udstationering i udelejrene Dessauer Ufer og Oortkaten.

Der er opsat en mindetavle på banken (nu Danske Bank) på Torvet 18 i Esbjerg.

Kilder 
 Opslag i Modstandsdatabasen
 I frihedskæmpernes fodspor (PDF)

Modstandsfolk fra Danmark
Ofre for Holocaust fra Danmark
Personer fra Esbjerg
Bankdirektører fra Danmark
Rudolf Hansen

Rudolf Hansen er navnet på flere personer:

 Rudy Hansen (1888-1977) – dansk atlet (fulde navn: Rudolf Constantin Hansen)
 Rudolf Hansen (atlet) (1889-1929) – dansk atlet (fulde navn: Rudolf Carl Hansen)
 Rudolf Hansen (modstandsmand) (1890-1945) – dansk bankdirektør og modstandsmand (fulde navn: Hans Nelius Ebbe Rudolf Hansen)
 Rudolph Hansen (1947-2006) – dansk musiker, medlem af The Defenders
Gabriel Jensen (modstandsmand)

Jørgen Gabriel Jensen (1908 – 1975) var en dansk officer og modstandsmand under Danmarks besættelse.

Gabriel Jensen var kaptajnløjtnant ved 3. regiment i Nyborg. Ved værnemagtens overfald på det danske militær 29. august 1943 blev Jensen Hærens repræsentant i modstandsbevægelsens byledelse. Han arbejdede illegalt i Nyborg frem til maj 1944, hvorefter han foretrak at fortsætte i Sydjylland frem for at tage til Sverige. Han blev af ledelsen for Region III indsat som koordinator af modstandsbevægelsen i Sydvestjylland og som militær rådgiver i Esbjerg. Han var ledende indenfor sabotagen i Esbjerg-området sommeren 1944, men 7. oktober 1944 blev han anholdt hjemme hos bankdirektør Rudolf Hansen i Esbjerg. Gabriel Jensen blev afhørt på Staldgården i Kolding og dernæst sendt til KZ Neuengamme, hvor han – modsat Rudolf Hansen – overlevede opholdet.

Efter krigen avancerede han til oberstløjtnant og var ved Prinsens Livregiment.

Kilder 
 
 Omtale af nekrolog 
 Omtale hos Koldinghus

Officerer fra Danmark
Medlemmer af militærgrupper
Ofre for nazismen fra Danmark
Danskere i 1900-tallet
Riddere af Dannebrog
Børge Schmidt (redaktør)

Børge Schmidt (? – 29. marts 1945 i Aarhus-bydelen Risskov) var en dansk journalist.

Børge Schmidt var redaktør på Aarhus Stiftstidende og var som søn af søn af bladets chefredaktør og udgiver Louis Schmidt udset og uddannet til at overtage chefredaktørposten på dagbladet. 29. marts blev han myrdet af Petergruppen i sin seng i sin villa i Risskov.

Børge Schmidts Rejselegat er stiftet i hans minde.

Kilder 
 En by i frygt 
 Dagbog fra Besættelsen i Aarhus – Jyllands-Posten 

Redaktører fra Danmark
Journalister fra Danmark
Ofre for clearingmord under Besættelsen
Tjek fødselsår
Personer fra Aarhus
Børge Schmidt

Børge Schmidt er navnet på flere personer:

 Børge Schmidt (redaktør) (?-1945) – dansk redaktør
 Børge A. Schmidt (1908-1992) – dansk arkivar og borgmester i Københavns Kommune (fulde navn: Børge Angelo Schmidt)
 Børge Ib Schmidt (1911-1979) – dansk aktuar og direktør (fulde navn: Børge Ib Theisen Schmidt)